# או"ם שמום

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

או"ם שמום הינו ביטוי אשר טבע דוד בן גוריון בעת ויכוח בישיבת ממשלה, ב־29 במרץ 1955, כאות זלזול לארגון האומות המאוחדות, ביטוי אשר משקף גם כיום את יחסם של ישראלים רבים אליו. באותו הדיון גם אמר את המשפט הידוע "לא חשוב מה יאמרו הגויים, חשוב מה יעשו היהודים" אשר למעשה מרחיב את הגישה שנאמרה דרך הביטוי המקוצר.

כיום הביטוי נפוץ בעיקר לאחר החלטות אנטי־ישראליות של האו"ם וכאות סלידה וחוסר התייחסות להחלטותיו או דרישותיו. הביטוי נועד להדגיש ולהתייחס לאו"ם כמוסד לא־רלוונטי שהחלטותיו לא תקפות על ישראל.

הביטוי המקורי נאמר לאחר שמשה שרת הגיב לכך שבן גוריון אמר כי יש לגרש את המצרים מרצועת עזה עקב פיגועי הפדאיון, באומרו כי האו"ם לא יקבל צעד שכזה ויש להתייחס אליו בכבוד כי בלעדיו מדינת ישראל לא הייתה קמה, אך בן גוריון הרחיב אף ואמר כי "רק העזת היהודים הקימה את המדינה, ולא החלטת או"ם־שמום".

יש הטוענים [דרוש מקור] כי הביטוי עצמו נטבע עוד קודם לכן, על־ידי אבא אבן, אך לרוב הוא מיוחס לבן גוריון.

בשנת 1998 מזכ"ל האו"ם, קופי ענאן, ציטט את המונח בעברית בנאום על בימת הכנסת [דרוש מקור].

על־אף שמעולם לא איבד מהפופולריות שלו והיה בשימוש בקרב מדינאים ואזרחים רבים, זכה המונח לשימוש מחודש על־ידי רבים [דרוש מקור] לאחר החלטת בית הדין הבינלאומי לצדק בהאג בעניין גדר ההפרדה.

מקור: http://he.wikipedia.org../../../%D7%90/%D7%95/22/%D7%90%D7%95_%D7%9D_%D7%A9%D7%9E%D7%95%D7%9D_0f43.html

קטגוריות: ויקיפדיה:ערכים הדורשים מקורות | ביטויים | האומות המאוחדות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש